Artiklen er opdateret 6. juli 2014. Billedet af den efterlyste kvinde er fjernet og hendes navn er ligeledes fjernet fra teksten. Det sker fordi kvinden den 5. juli om aftenen meldte sig til lokalpolitiet i Frederikshavn. En 30-årig kvinde og hendes spædbarn, der blev født 4. juni er stadig forsvundet, og Nordjyllands Politi efterlyser sammen med Brønderslev Kommune derfor igen de to. Den 30-årige mor er efterlyst fordi Brønderslev Kommune har besluttet at den lille dreng skal anbringes udenfor hjemmet, og kommunen vurderer på baggrund af deres kendskab til sagen, at barnet er alvorligt og akut truet på sin sundhed og udvikling, hvis ikke dette sker. Nordjyllands Politi efterlyste første gang kvinden 22. juni, men efterlysningen har ikke givet oplysninger om hvor mor og barn befinder sig, og efterlysningen er derfor blevet udsendt igen. Man har en formodning om at kvinden sammen med sin søn er søgt mod Sjælland hvor hun har familie og venner.

Opsummering:
Den 30-årige kvinde der sammen med sin nyfødte søn blev efterlyst 22. juni er stadig forsvundet. Nordjyllands Politi håber på offentlighedens hjælp.